Tina Turner

**Tina Turner** , rođena kao **Anna Mae Bullock** (Nutbush, Tennessee, SAD, 26. novembar 1939. - Küsnacht, Švajcarska, 24. maja 2023.), američka rock, soul pjevačica i glumica.

*Tina Turner* dobila je osam Grammy nagrada. Časopis Rolling Stone stavio je Tinu na listu *Besmrtnika - najvećih izvođača svih vremena*. Tina je dobila i svoje mjesto u Rock and Roll Hall of Fame muzeju u Clevelandu. Dobitnica je *Grammy Hall of Fame Award * nagrade. Jedna je od najpopularnijih i najuspješnijih ženskih rock izvođačica svih vremena s prodanih gotovo 200 000 000 albuma, što kao samostalna izvođačica, što kao članica sastava Ike & Tina Turner.

## Biografija
Anna Mae Bullock rođena je u porodici tvorničke radnice Zelme i Floyda Richarda Bullocka, baptističkog svećenika kao drugo dijete, nakon svoje sestre Allene. Nakon razvoda roditelja, njena sestra se preselila u St. Louis, za njom je pošla i Anna kad joj je umrla baka - 1956.
U St. Louisu pohađala je srednju školu *Sumner High School*, ali su je od škole još više privlačili noćni klubovi. U klubu *Imperial* pao joj je u oči sastav *Kings of Rhythm* i njihov član gitarist Ike Turner s kojim se i upoznala. Kad su oni objavili audiciju za pratećeg pjevača-icu, Anna Mae je gotovo otela mikrofon suparnici i otpjevala *I Know You Love Me Baby* (pjesmu B.B. Kinga). Turneru se dopao glas Anne i ona je postala prateći vokal u sastavu, da bi vrlo brzo dogurala i do solista, kad je otpao muški pjevač na zakazanom snimanju njihove ploče *A Fool in Love*. Ike se oduševio Annom, promjenio joj ime u Tina i dao joj svoje prezime Turner (iako je tad bio službeno u braku s drugom ženom), čak je promjenio i ime sastava u *The Ike & Tina Turner Revue*.
### Karijera u sastavu [[Ike & Tina Turner]]

Ike & Tina Turner snimili su velik broj hitova 60-ih, među ostalima: već spomenutu *A Fool in Love*, *It's Gonna Work Out Fine*, *I Idolize You* *River Deep, Mountain High* (veliki hit sa producentom Philom Spectorom), *Come Together*, *Honky Tonk Woman* i *I Want to Take You Higher*. Njihov najveći hit bio je singl *[[Proud Mary]]* iz 1968. godine koji se 1971. popeo na 4# Billboardove Hot 100 top liste , za taj singl su 1972. dobili Grammy kao najbolji R&B izvođači.

Tina i Ike su se vjenčali 1962. u Tijuani, Meksiko, a sredinom 70-ih brak između Tine i Ikea se počeo raspadati zbog Ikeovog prekomjernog opijanja i uzimanja droga i njegove arogancije. U augustu 1974. godine Tina izdaje svoj prvi samostalni album *[[Tina Turns the Country On!]]* kojeg je producirao Ike. Iste godine Tina prelazi na budizam. Već slijedeće 1975. nastupa u svom prvom filmu rock operi *Tommy*, u maloj ali zapaženoj ulozi.

Nakon svađe uoči nastupa u Dallasu 1976. Tina definitivno napušta Ikea, i bježi od njega. Službeno se rastala tek 1978. nakon 16 godina braka. Iste godine izdaje prvi album nakon razvoda pod nazivom *[[Rough]]* koji nije dobro prošao kod publike, kao i slijedeći album iz 1979 - *[[Love Explosion]]*.

### Povratak na vrh
Ponovni povratak na vrh Tina je napravila 1983. obradom pjesme *Let's Stay Together* Ala Greena koja postala Evropski hit. U maju 1984. izdala je novi album - *[[Private Dancer]]*. Kruna tog vala bio je singl *What's Love Got To Do With It* koji se popeo na 1# američke top liste (to je ujedno i njen jedini američki 1# ). Tina je tad imala 44 godine, pa je postala najstarija pjevačica koja je dospjela na prvo mjesto top ljestvica. S istoga albuma objavila je i singl - *Private Dancer* 1985., koji je prodan u više od 11 000 000 kopija. Nakon uspjeha singla *Private Dancer* prihvaća ulogu *Aunty Entity*, vladarice *Bartertowna* u filmu *[[Mad Max 3: Thunderdome]]* u kojem je otpjevala pjesmu *We Don't Need Another Hero*. Iste godine zajedno s Mickom Jaggerom nastupa na humanitarnom koncertu Live Aid.

Svoj naredni album *[[Break Every Rule]]* izdaje 1986., kao i autobiografiju *I, Tina*. Iste godine dobila je svoju zvijezdu u ulici slavnih u Hollywoodu.

Ike i Tina Turner dobili su svoje mjesto u *[[Rock and Roll Hall of Fame]]* 1991 godine. U njihovo ime nagradu je primio Phil Spector. Iste godine izdaje kompilacijski album *[[Simply the Best (album Tine Turner)|Simply the Best]]* sa svim svojim hitovima. Za film *[[GoldenEye|Zlatno oko]]* iz serije o Jamesu Bondu snima 1995 - naslovnu pjesmu (autori; Bono i The Edge iz sastava U2). Ta pjesma se nalazila na njenom sljedećem studijskom albumu *[[Wildest Dreams]]* kojega izdaje 1996. godine.

Zajedno s talijanskim pjevačem Erosom Ramazzottijem pjeva pjesmu - *Cose Della Vita - Can't Stop Thinking of You* - 1997. za koju je i napisala englesku verziju. Tih godina pjeva duete i sa Eltonom Johnom i Cher.

Deveti studijski album *[[Wildest Dreams]]* izdaje 1999., a sljedeće godine započinje turneju *Twenty Four Seven Tour*, jednu od najuspješnijih u karijeri. Zajedno s Philom Collinsom 2003. snima pjesmu *Great Spirits* za crtani film *[[Legenda o medvjedu]]*.

Kao prava baka sa punih 68 godina, nastupila je zajedno s Beyoncé Knowles na 50. godišnjici dodjele Grammy nagrada 10. februra 2008. , to je bio njen prvi veći nastup nakon turneje *Twenty Four Seven Tour*. Prigodom 50. godina rada na sceni, - 2008 otisnula se na turneju po nazivom *Tina!: 50th Anniversary Tour*.

## Diskografija
### Studijski albumi
* 1974.: *[[Tina Turns the Country On!]]*
* 1975.: *[[Acid Queen]]*
* 1978.: *[[Rough]]* 
* 1979.: *[[Love Explosion]]* 
* 1984.: *[[Private Dancer]]*
* 1986.: *[[Break Every Rule]]*
* 1989.: *[[Foreign Affair]]*
* 1996.: *[[Wildest Dreams]]*
* 1999.: *[[Twenty Four Seven]]*

### Kompilacijski albumi
* 1991.: *[[Simply the Best (album Tine Turner)|Simply the Best]]*
* 1994.: *[[The Collected Recordings – Sixties to Nineties]]*
* 2004.: *[[All the Best]]*
* 2008.: *[[Tina!]]*

### Albumi uživo
* 1988.: *[[Tina Live in Europe]]*
* 2000.: *[[VH1 Divas 1999]]*
* 2009.: *[[Tina Live]]*

### Muzika za film
* 1985.: *[[Mad Max 2: The Road Warrior]]*
* 1993.: *[[What's Love Got to Do with It]]*

### Turneje
* 1978.: *[[Wild Lady of Rock Tour]]*
* 1982.: *[[Nice 'n' Rough Tour]]*
* 1985.: *[[Private Dancer Tour]]*
* 1986.: *[[Break Every Rule Tour]]*
* 1990.: *[[Foreign Affair Tour]]*
* 1993.: *[[What's Love? Tour]]*
* 1996.: *[[Wildest Dreams Tour]]*
* 2000.: *[[Twenty Four Seven Tour]]*
* 2008.: *[[Tina!: 50th Anniversary Tour]]*

### Filmografija
* 1966.: *The Big T.N.T. Show* (Dokumentarni film) 
* 1970.: *It's Your Thing* (Dokumentarni film) 
* 1970.: *Gimme Shelter* (Dokumentarni film) 
* 1971.: *Taking Off* 
* 1971.: *Soul to Soul* (Dokumentarni film)
* 1972.: *Cocksucker Blues* (Dokumentarni film, neobjavljen)
* 1975.: *Tommy* 
* 1978.: *Sgt. Pepper's Lonely Hearts Club Band* 
* 1985.: *[[Mad Max 2: The Road Warrior]]*
* 1993.: *What's Love Got to Do with It* (i glas u pjesmama za Angelu Bassett)
* 1993.: *Last Action Hero*

### Suradnja s ostalim izvođačima
* 1982.: *Ball of Confusion* - *B.E.F.*
* 1985.: *State of Shock/It's Only Rock 'n Roll (But I Like It)* - *[[Mick Jagger]]*
* 1986.: *It’s Only Love* - *Brian Adams*
* 1986.: *Tearing Us Apart* - *[[Eric Clapton]]*
* 1998.: *Cose Della Vita* - *Eros Ramazzotti*
* 2006.: *Teach Me Again* - *Elisa*

### Bibliografija
* 1986.: *I,Tina* - Autobiografija

### Ostale značajnije pjesme
* 1976. - *Come Together* (za muzički dokumentarni film *All This and World War II*)
* 1982. - *Johnny and Mary* (za film *Summer Lovers*)
* 1985. - *Let's Pretend We're Married* (uživo) (B-strana *Show Some Respect*)
* 1985. - *Total Control* (za humanitarni album *We Are the World*)
* 1986. - *Don't Turn Around* (B-strana *Typical Male*)
* 1986. - *Havin' a Party* (B-strana *Two People*)
* 1986. - *Take Me to the River* (B-strana *Girls*)
* 1989. - *Bold and Reckless* (B-strana *The Best*)
* 1989. - *Stronger Than the Wind* (B-strana I Don't Wanna Lose You)
* 1990. - *Break Through the Barrier* (za film *Dani groma*)
* 1991. - *The Bitch Is Back* (za John/Taupin tribute album *Two Rooms*)
* 1991. - *A Change Is Gonna Come* (Remix) (na B.E.F.ovom albumu *Music of Quality And Distinction Volume Two*)
* 1993. - *Shake a Tail Feather* (sa ne-američkog izdanja filma *What's Love Got to Do with It*)
* 1993. - *Tina's Wish* (sa ne-američkog izdanja filma *What's Love Got to Do with It*)
* 1996. - *Do Something* (B-strana *Missing You* (SAD) i *On Silent Wings* (UK))
* 1996. - *The Difference Between Us* (za album *Wildest Dreams* (U.S. izdanje)
* 1997. - *Row, Row, Row Your Boat* (za humanitarni album *Carnival!*)
* 1998. - *Love Is A Beautiful Thing* (za humanitarni album *Diana, Princess of Wales - Tribute*)
* 1998. - *He Lives in You* (za film *Kralj lavova II: Simba's Pride*)
* 1999. - *Easy As Life* (za album *Elton John and Tim Rice's Aida*)
* 2000. - *Baby I'm a Star* (sa kompilacijskog albuma *All That Glitters*, dostupnog isključivo u *US Target* prodavaonicama)
* 2003. - *Great Spirits* (za film *Brother Bear*)
* 2007. - *Edith and the Kingpin* (za album *Herbie Hancock* - *River: The Joni Letters*)
* 2007. - *The Game of Love* (za Santananin album *Ultimate Santana*)

## Reference

## Vanjske veze

* Tina Turner na portalu allmusic